CELEX: 62012FN0067
Language: el
Date: 2012-07-02 00:00:00
Title: Υπόθεση F-67/12: Προσφυγή-αγωγή της 2ας Ιουλίου 2012 — ΖΖ κατά Επιτροπής

13.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 311/16
            
         Προσφυγή-αγωγή της 2ας Ιουλίου 2012 — ΖΖ κατά Επιτροπής
   (Υπόθεση F-67/12)
   2012/C 311/22
   Γλώσσα διαδικασίας: η ιταλική
   
      Διάδικοι
   
   
      Προσφεύγων-ενάγων: ΖΖ (εκπρόσωπος: G. Cipressa. δικηγόρος)
   
      Καθής-εναγομένη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Ακύρωση της απόφασης απόρριψης της αίτησης του ενάγοντος-προσφεύγοντος (στο εξής: προσφεύγων) με την οποία ο προσφεύγων ζήτησε να τον αποζημιώσει η εναγόμενη-καθής (στο εξής: καθής) για τη ζημία που υπέστη λόγω του ότι η καθής απέστειλε επιστολή που αφορούσε το ενδεχόμενο επανένταξής του στην υπηρεσία και απαντούσε σε ορισμένα αιτήματά του σε δικηγόρο τον οποίο ο προσφεύγων είχε διορίσει ως δικαστικό πληρεξούσιό του σε πολλές υποθέσεις, αλλά ο οποίος δεν είχε γενική πληρεξουσιότητα.
   
      Αιτήματα του προσφεύγοντος-ενάγοντος
   
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την οποιαδήποτε απόφαση που ενσωματώνει την απόρριψη από την Επιτροπή της αίτησης της 20ής Μαΐου 2011, την οποία υπέβαλε ο προσφεύγων στην αρμόδια για τους διορισμούς αρχή (ΑΔΑ),
            
         
               —
            
            
               να ακυρώσει, εφόσον είναι αναγκαίο, την οποιαδήποτε πράξη με την οποία η Επιτροπή απέρριψε την ένσταση που είχε υποβάλει την 1η Δεκεμβρίου 2011 ο προσφεύγων κατά της απόφασης για την απόρριψη της αίτησης της 20ής Μαΐου 2011 και να ακυρώσει την τελευταία αυτή απορριπτική απόφαση και να κάνει δεκτή την αίτηση της 20ής Μαΐου 2011,
            
         
               —
            
            
               να ακυρώσει, εφόσον είναι αναγκαίο, το υπηρεσιακό σημείωμα της 9ης Μαρτίου 2012,
            
         
               —
            
            
               να υποχρεώσει την Επιτροπή να τον αποζημιώσει για τη ζημία που υπέστη αδικαιολόγητα λόγω του ότι η Επιτροπή απέστειλε στον δικηγόρο Giuseppe Cipressa ένα μη χρονολογημένο σημείωμα, το οποίο είναι σαφές ότι προέρχεται από την Επιτροπή, καταβάλλοντάς του το ποσό των 10 000 ευρώ ή οποιοδήποτε άλλο μεγαλύτερο ή μικρότερο ποσό που θα κρίνει εύλογο το Δικαστήριο Δημόσιας Διοίκησης,
            
         
               —
            
            
               να υποχρεώσει την Επιτροπή να του καταβάλει τόκους επί του ποσού των 10 000 ευρώ, με ετήσιο επιτόκιο 10 % και κεφαλαιοποίηση των τόκων, από την επόμενη ημέρα της παραλαβής από την Επιτροπή της αίτησης της 20ής Μαΐου 2011 και μέχρι την εξόφληση του ποσού αυτού,
            
         
               —
            
            
               να καταδικάσει την Επιτροπή στα δικαστικά έξοδα.